ഒരേ നഗരത്തില് രണ്ടു ഗോട്ടുകള് ഫോട്ടം പിടിക്കാന് പറ്റുന്നവര്ക്കു സ്വാഗതം Begin typing your search... X ഒരേ നഗരത്തില് രണ്ട് ഗോട്ടുകള്ഗ്രേറ്റസ്റ്റ് ഓഫ് ഓള് ടൈം കളിച്ചാലോ?. എങ്കില് ദാ അങ്ങനെയൊന്നാണ് നാളെ മുതല് മാഞ്ചസ്റ്ററില് നടക്കാന് പോകുന്നതെന്ന് ഇംഗ്ലീഷ് പ്രീമിയര് ലീഗ് ക്ലബ് മാഞ്ചസ്റ്റര് യുണൈറ്റഡ്. പോര്ചുഗല് ഇതിഹാസം ക്രിസ്റ്റിയാനോ റൊണാള്ഡോ വീണ്ടും തങ്ങളുടെ തട്ടകത്തില് എത്തിയതിന്റെ ആഹ്ളാദത്തിലാണ് യുണൈറ്റഡ്. ശനിയാഴ്ച ന്യൂകാസില് യുണൈറ്റഡിനെതിരേയാണ് ക്രിസ്റ്റിയാനോയുടെ തിരിച്ചുവരവിലെ ആദ്യ മത്സരം. അതിനായി തയാറെടുക്കുന്നതിനിടെ ഇംഗ്ലീഷ് കൗണ്ടി ക്രിക്കറ്റ് ക്ലബായ ലങ്കാഷെയറാണ് യുണൈറ്റഡിനായി ഒരു ചൂണ്ട ഇട്ടത്. മാഞ്ചസ്റ്ററില് നാളെ മുതലാണ് ഇന്ത്യയും ഇംഗ്ലണ്ടും തമ്മിലുള്ള അഞ്ചാം ക്രിക്കറ്റ് ടെസ്റ്റ് ആരംഭിക്കുന്നത്. ഇന്ത്യന് നായകന് വിരാട് കോഹ്ലി ക്രിസ്റ്റിയാനോയുടെ വലിയ ആരാധകനാണ്. ഇതു ചൂണ്ടിക്കാട്ടി ലങ്കാഷെയര് ഇന്ന് ഒരു ട്വീറ്റ് ചെയ്തു. ഫുട്ബോള് സൂപ്പര് താരം റൊണാള്ഡോയും ക്രിക്കറ്റ് സൂപ്പര് താരം കോഹ്ലിയും ഒരേസമയം, ഒരേനഗരത്തില്. ഇന്റര്നെറ്റിനെ നിശ്ചലമാക്കാന് പറ്റുന്ന തരത്തില് ഒരു ഫോട്ടോഷൂട്ട് ആലോചിച്ചാലോ? എന്നായിരുന്നു ലങ്കാഷെയറിന്റെ ട്വീറ്റ്. ഇതിനു ഉടനെ യുറ്റൈഡ് മറുപടി നല്കി. അതാണ് ഇപ്പോള് ഇന്റര്നെറ്റിനെ നിശചലമാക്കിയിരിക്കുന്നത്. ഒരു നഗരം, രണ്ട് ഗോട്ടുകള്ഗ്രേറ്റസ്റ്റ് ഓഫ് ഓള് ടൈംഎന്നായിരുന്നു യുണൈറ്റഡിന്റെ മറുപടി. യുണൈറ്റഡിന്റെ ട്വീറ്റിന് സ്റ്റാര് സ്പോര്ട്സും മറുപടിയുമായി എത്തിയിട്ടുണ്ട്. രണ്ട് വ്യത്യസ്ത കായിക ഇനങ്ങള്. ചോദ്യം ചെയ്യപ്പെടാത്ത രണ്ട് ഗോട്ടുകള് എന്നായിരുന്നു സ്റ്റാര് സ്പോര്ട്സിന്റെ മറുപടി. അതേസമയം, റൊണാള്ഡോ ശനിയാഴ്ച മാഞ്ചസ്റ്റര് ജേഴ്സിയില് മുഴുവന് സമയവും കളിക്കാനുണ്ടാകുമോ എന്ന കാര്യത്തില് ഇപ്പോഴും ഉറപ്പായിട്ടില്ല. നിര്ബന്ധിത ഐസൊലേഷന് പൂര്ത്തിയാക്കിയശേഷം ചൊവ്വാഴ്ചയാണ് റൊണാള്ഡോ മാഞ്ചസ്റ്റര് യുണൈറ്റഡ് ടീം ക്യാംപിനൊപ്പം ചേര്ന്നത്. TAGS: Popular X TAGS: